Florian Wirtz. Florian Richard Wirtz (2003-yil 3-mayda tugʻilgan) — nemis professional futbolchisi, Bundesliga klubi „Bayer Leverkuzen“ va Germaniya terma jamoasida hujumkor yarim himoyachi sifatida oʻynaydi. Klublardagi faoliyati. Nemis futbolida kelajakdagi katta isteʼdod sifatida qaraladigan Wirtz 2010-yilda „Kyoln“ klubida, 2020-yil yanvarida „Bayer“ bilan shartnoma imzolangunga qadar u yerda qoldi. Bayer Leverkuzen. 17 yoshgacha boʻlganlar jamoasida ajoyib taassurot qoldirganidan soʻng, Wirtz 18-may kuni Bundesligada Leverkuzen uchun katta professional debyutini „Verder Bremen“ga qarshi safar oʻyinida oʻtkazdi. Bu bilan u 17 yoshu 15 kunligida Leverkuzenliklarning ligadagi eng yosh futbolchisi sifatida Kay Havertsni ortda qoldirdi. 6-iyun kuni Wirtz Leverkuzen uchun oʻzining birinchi golini "Bavariya"ga qarshi oʻyinda uchrashuvning 89-daqiqasida urdi va Wirtz 17 yoshu 34 kunligida Bundesliga tarixidagi eng yosh gol muallifiga aylandi. Wirtz 2020-yil 23-dekabrda klub bilan shartnomasini 2023-yilgacha uzaytirdi. Wirtz 6-fevral kuni VfB Shtutgartga qarshi oʻyinda Bundesligadagi beshinchi golini kiritdi va liga tarixida oʻn sakkiz yoshga toʻlmasdan bu koʻrsatkichga erishgan birinchi futbolchiga aylandi. U 2021-yilning 3-mayida, 18 yoshga toʻlgan kuni shartnomasini 2026-yilgacha uzaytirdi. 2021-yil 28-noyabrda Wirtz bundesligadagi beshinchi golini RB Leyptsigga qarshi oʻyinda (1:3) kiritdi va Bundesligada oʻndan ortiq gol urgan 19 yoshgacha boʻlgan birinchi futbolchiga aylandi. 15-dekabr kuni u 18 yoshu 223 kunligida „Xoffenxaym“ga qarshi Bundesligada 50 ta oʻyin oʻtkazgan eng yosh futbolchiga aylandi. Terma jamoadagi faoliyat. Wirtz 2021-yilning mart oyida 2022-yilgi FIFA Jahon chempionati saralash bosqichi uchun terma jamoaga birinchi chaqiruvni oldi. U 2-sentyabr kuni Jahon chempionati saralashida Lixtenshteynga qarshi oʻyinda debyut qildi. U 82-daqiqada Joshua Kimmixni almashtirdi. Oʻyin uslubi. Wirtz hujumkor yarim himoyachi hisoblanadi. U hujumkor fikrga ega va juda dinamik yarim himoyachi. Shaxsiy hayoti. Wirtz Shimoliy Reyn-Vestfaliya, Pulxaymning Brauweiler tumanida tugʻilgan. Wirtzning ota-onasi uning agentlari hisoblanadi. Uning otasi Hans-Joachim Grün-Vays Brauveyler klubining raisi. Uning opasi Julian ham professional futbolchi u oʻn olti yoshida Ayollar Bundesligasida debyut qildi va yoshlar darajasida Germaniyani himoya qildi. Yutuqlari. Xalqaro. Germaniya U21